**Lyginamasis variantas**

PATVIRTINTA

Molėtų rajono savivaldybės tarybos

2021 m. gegužės 27 d. sprendimu

Nr. B1-142

**MOLĖTŲ RAJONO SAVIVALDYBĖS VAIKŲ STOVYKLŲ PROGRAMŲ FINANSAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Molėtų rajono savivaldybės vaikų stovyklų programų finansavimo tvarkos aprašas (toliau – Aprašas) reglamentuoja vaikų stovyklų programų (toliau – Programų) konkurso organizavimo, Programų finansavimo, įgyvendinimo, atsiskaitymo už gautų lėšų panaudojimą tvarką.

2. Lėšos Programoms įgyvendinti skiriamos konkurso būdu iš Molėtų rajono savivaldybės (toliau – Savivaldybės) biudžeto ar valstybės biudžeto (toliau – Valstybė).

3. Programos įgyvendinamos vadovaujantis Lietuvos Respublikos įstatymais, Lietuvos Respublikos sveikatos apsaugos ministro – valstybės lygio ekstremaliosios situacijos operacijų vadovo – sprendimais, kitais teisės aktais ir šiuo Aprašu. Apraše vartojamos sąvokos suprantamos taip, kaip jos apibrėžiamos Lietuvos Respublikos švietimo įstatyme ir kituose teisės aktuose.

4. Programų konkursą (toliau – Konkursą) skelbia ir lėšas programų įgyvendinimui paskirsto Molėtų rajono savivaldybės administracijos direktorius (toliau – Direktorius) įsakymu.

**II SKYRIUS**

**REIKALAVIMAI STOVYKLOS ĮGYVENDINIMUI**

5. Programos gali būti vykdomos specialiai vaikų poilsiui pritaikytose stovyklose, bendrojo ugdymo mokyklose, neformaliojo vaikų švietimo, kitose įstaigose, kurių patalpos ir aplinka pritaikyta tokiai veiklai; stovyklavietėse, kurios yra įrengtos poilsiui su nakvyne skirtoje teritorijoje (sudarytos sąlygos palapinėms, laikiniems ar mobiliems nameliams statyti, higienos poreikiams tenkinti, laužui kurti, atliekoms sudėti), ir panašiai.

6. Programų teikėjai bei vykdytojai Lietuvos Respublikos įstatymų nustatyta tvarka atsako už poilsiaujančių vaikų saugumą, sveikatos priežiūrą, higienos sąlygas ir poilsio organizavimo kokybę bei skirtų lėšų tinkamą naudojimą.

7. Stovykloje ne daugiau kaip 15 vaikų grupei skiriamas vienas vadovas, 15 neįgalių vaikų – ne mažiau kaip 2 vadovai. Konkretų vadovų skaičių, atsižvelgdamas į stovyklos specifiką, mokinių amžių ir jų specialiuosius poreikius, nustato stovyklos organizatorius.

8. Vaikai turi būti užimti ne mažiau kaip 4 valandas per dieną be pertraukų.

9. Vienos stovyklos pamainos trukmė turi būti 5–18 kalendorinių dienų.

10. Pareiškėjas, gavęs ne visą prašomą sumą programos organizavimui, atsižvelgdamas į savo galimybes, gali mažinti vieno vaiko vienos dienos stovyklos įkainį, programos pamainų skaičių, programoje užimtų vaikų skaičių, trumpinti programos dienų skaičių, keisti veiklas, programos vietą ir pan.

11. Savivaldybės/ Valstybės biudžeto lėšomis finansuojama:

11.1. ~~100 proc. vienos dienos vieno vaiko, turinčio didelių ir labai didelių specialiųjų ugdymosi poreikių, gaunančio socialinę paramą, kelialapio kainos, o likusi dalis – tėvų, vaiko atstovų ar iš kitų šaltinių lėšomis;~~

**100 proc. vienos dienos vieno vaiko, turinčio didelių ir labai didelių specialiųjų ugdymosi poreikių, gaunančių socialinę paramą, pasitraukusio iš Ukrainos dėl Rusijos Federacijos karinių veiksmų Ukrainoje ir turinčio teisę laikinai gyventi Lietuvos Respublikoje, kelialapio kainos, o likusi dalis – tėvų, vaiko atstovų ar kitų šaltinių lėšomis;**

11.2. 50 proc. vienos dienos vieno vaiko, nepatenkančio į 11.1 papunktį, kelialapio kainos, o likusi dalis – tėvų, vaiko atstovų ar iš kitų šaltinių lėšomis.

**III SKYRIUS**

**KONKURSO ORGANIZAVIMAS IR FINANSAVIMO PRIORITETAI**

12. Konkurso tikslas – skatinti turiningą mokinių užimtumą atostogų metu.

13. Konkurso uždaviniai:

13.1. sudaryti galimybes mokiniams turiningai praleisti laiką atostogų metu, dalyvauti edukacinėse veiklose;

13.2. ugdyti vaikų socialines ir emocines kompetencijas, vykdyti žalingų įpročių ir poelgių prevenciją, didinti jų mokymosi motyvaciją.

14. Programų teikėjais (toliau – Teikėjai) gali būti:

14.1. finansuojamų Savivaldybės lėšomis: bendrojo ugdymo mokyklos, neformaliojo švietimo įstaigos bei kiti juridiniai asmenys ir fiziniai asmenys, kurių veiklą reglamentuojančiuose dokumentuose (nuostatuose/įstatuose/verslo liudijime/individualios veiklos pažymoje) įteisinta švietimo, ugdymo, užimtumo arba stovyklų organizavimo veikla

14.2. finansuojamų Valstybės lėšomis: neformaliojo švietimo įstaigos bei kiti juridiniai (išskyrus bendrojo ugdymo mokyklas) ir fiziniai asmenys, kurių veiklą reglamentuojančiuose dokumentuose (nuostatuose/įstatuose/verslo liudijime/individualios veiklos pažymoje) įteisinta švietimo, ugdymo, užimtumo arba stovyklų organizavimo veikla.

15. Programų vykdytojai privalo užtikrinti dalyvių sveikatą ir saugumą, taip pat valstybės lygio ekstremaliosios situacijos operacijų vadovo nustatytas asmenų srautų valdymo, saugaus atstumo laikymosi ir kitas būtinas visuomenės sveikatos saugos, higienos, asmenų aprūpinimo būtinosiomis asmeninėmis apsaugos priemonėmis sąlygas.

16. Programos gali būti finansuojamos, jeigu atitinka šiuos kriterijus:

16.1~~. jose dalyvauja Molėtų rajono savivaldybės mokyklose pagal pradinio, pagrindinio ir vidurinio ugdymo programas besimokantys mokiniai;~~

**jose dalyvauja Molėtų rajono savivaldybės mokyklose pagal priešmokyklinio, pradinio, pagrindinio ir vidurinio ugdymo programas besimokantys mokiniai ir (arba) vaikai, pasitraukę iš Ukrainos dėl Rusijos Federacijos karinių veiksmų Ukrainoje ir turintys teisę laikinai gyventi Lietuvos Respublikoje;**

16.2. užtikrinama dalyvių sveikata ir saugumas vadovaujantis galiojančiais teisės aktais;

16.3. Programas įgyvendins Programų teikėjai, kurie:

16.3.1. turi teisę dirbti mokytojais (pagal Lietuvos Respublikos švietimo įstatymo 48 straipsnį);

16.3.2. turi teisę vykdyti švietimo veiklą;

16.3.3. registruoti Švietimo ir mokslo institucijų registre (toliau – ŠMIR). Registravimo tvarka pateikta adresu www.smir.smm.lt;

16.3.4. turi programai įgyvendinti pritaikytas patalpas, įrangą, priemones;

16.3.5. atitinka higienos normas ir teisės aktų nustatytus mokinių saugos bei sveikatos reikalavimus.

17. Teikėjo Konkursui teikiamų Programų skaičius neribojamas.

18. Teikėjai turi užpildyti paraišką, 1 egz. (1 priedas) ir ją pateikti Savivaldybės administracijai (Vilniaus g. 44, Molėtai, 411 kab.) arba elektroniniu būdu (nuskenuoti dokumentai siunčiami adresu svietimas@moletai.lt) iki Direktoriaus įsakyme nurodytos datos.

19. Dalyvauti Stovykloje, finansuojamoje Apraše reglamentuota tvarka, vaikas gali ne daugiau kaip 2 kartus per metus: stovykloje, finansuojamoje Savivaldybės lėšomis –1 kartą ir Valstybės lėšomis – 1 kartą.

20. Konkursui pasibaigus paraiškos negrąžinamos ir saugomos Savivaldybės administracijojevienerius metus.

21. Programas vertina ir išvadas dėl finansavimo jų įgyvendinimui skyrimo teikia Vaikų stovyklų programų vertinimo komisija (toliau – Komisija),vadovaudamasiAprašu, Komisijos nuostatais, patvirtintais Administracijos direktoriaus įsakymu, atsižvelgdama į Programos atitikimą prioritetams bei į turimas lėšas.

22. Savivaldybės administracijos skyrius**,** atsakingas už Programų konkurso organizavimą, ne vėliau kaip per 3 darbo dienas nuo paskutinės paraiškų priėmimo dienos jas pateikia Komisijai.

23. Komisija užpildo Programos atitikties reikalavimams vertinimo formą (2 priedas) ir ją per 5 darbo dienas pateikia Savivaldybės administracijos skyriui, atsakingam už Programųkonkurso organizavimą.

24. Jeigu Teikėjas ir/ar paraiška neatitinka Konkurso reikalavimų, nurodytų Aprašo 14, 16, 18 punktuose, ji nevertinama.

25. Programai, Komisijos įvertintai mažiau nei 15 balų, finansavimas neskiriamas.

26. Prioritetai teikiami Programoms:

26.1. kuriose planuojama užimti mokinius, turinčius specialiųjų ugdymosi poreikių, atsirandančių dėl įgimtų ar įgytų sutrikimų, nepalankių aplinkos veiksnių, taip pat mokiniams, gaunantiems socialinę paramą (arba turintiems teisę į socialinę paramą);

26.2. kuriose numatoma užimti kuo daugiau vaikų mažesnėmis sąnaudomis;

26.3. kurių Teikėjai nurodo, kad turi kitus finansavimo šaltinius (pateikia tai patvirtinančius dokumentus);

26.4. kuriose numatomos priemonės mokymosi motyvacijai didinti, bei į kurių veiklos turinį integruojamas socialinis ir emocinis ugdymas;

26.5. kurių įgyvendinime planuoja dalyvauti savanoriai (dalyvavimas pagrįstas dokumentais).

**IV SKYRIUS**

**FINANSAVIMAS, LĖŠŲ NAUDOJIMAS IR ATSISKAITYMAS**

27. Programos lėšos gali būti naudojamos sumokėti už prekes ir paslaugas, tiesiogiai susijusias su Programos įgyvendinimu, bei darbo užmokesčiui.

28. Programos lėšos negali būti naudojamos:

28.1. rekonstrukcijos, remonto, statybos išlaidoms padengti, ilgalaikiam turtui įsigyti;

28.2. išlaidoms, susijusioms su išperkamosios nuomos sutartimis, sumokėti;

28.3. draudimo išlaidoms apmokėti.

29. Konkursą laimėję Teikėjai pateikia:

29.1. Savivaldybės administracijos skyriui, atsakingam už Programų konkurso organizavimą:

29.1.1. patikslintą Programos priemonių planą (jeigu buvo skirtas mažesnis, nei prašytas, finansavimas);

29.1.2. įstaigos/organizacijos vadovo patvirtintą Programoje dalyvausiančių vaikų sąrašą. Jeigu Programoje planuojama užimti vaikus, besimokančius kitose švietimo įstaigose, sąrašas turi būti suderintas su mokyklos, kurioje jie mokosi, vadovu (siekiant užtikrinti Aprašo 19 punkto nuostatą);

29.2. Molėtų rajono savivaldybės administracijos skyriui, atsakingam už buhalterinę apskaitą (toliau – Apskaitos skyrius) – sąmatą (4 priedas).

30. Teikėjai užtikrina, kad lėšos, skirtos Programai vykdyti, bus naudojamos Viešųjų pirkimų įstatymo nustatyta tvarka.

31. Teikėjai, kurių parengtoms programoms skirtas finansavimas, pasirašo sutartis su Direktoriumi.

32. Teikėjai Programai vykdyti skirtų lėšų naudojimą ne pagal paskirtį atsako teisės aktų nustatyta tvarka. Koreguoti sąmatą ir keisti išlaidų ekonominės klasifikacijos straipsnius jie gali tik prieš tai raštu suderinę su Apskaitos skyriumi.

33. Savivaldybės administracijagali koreguoti Programų vykdymui skiriamų lėšų sumą, nutraukti sutartį su Programos Teikėjais bei pareikalauti, kad jie nedelsiant grąžintų pervestas lėšas, jei skirtos lėšos naudojamos ne pagal paskirtį.

34. Teikėjai, atsiskaitydami už biudžeto lėšų panaudojimą, Apskaitos skyriui pateikia:

34.1. biudžeto išlaidų sąmatos vykdymo ataskaitą (5 priedas). Pirminiai buhalterinės apskaitos dokumentai, pagrindžiantys lėšų naudojimą, saugomi pas programos vykdytoją;

34.2. buhalterinės apskaitos dokumentų, pagrindžiančių lėšų panaudojimą, suvestinę (6 priedas).

35. Teikėjai užtikrina finansinių ataskaitų teisingumą ir jų pateikimą laiku.

36. Teikėjai Savivaldybės administracijos skyriui, atsakingam už Programų konkurso organizavimą, pateikia Programos veiklos įgyvendinimo ataskaitą (3 priedas):

36.1. finansuotos Savivaldybės lėšomis – ne vėliau kaip iki kalendorinių metų rugsėjo 15 d.;

36.2. finansuotos Valstybės lėšomis – ne vėliau kaip iki gruodžio 1 d.

37. Teikėjai Programai įgyvendinti skirtas ir nepanaudotas lėšas turi būti grąžinti į Savivaldybės sąskaitą: Savivaldybės biudžeto lėšas – ne vėliau kaip iki kalendorinių metų rugsėjo 20 dienos, Valstybės lėšas – iki gruodžio 1 d.

**V SKYRIUS**

**BAIGIAMOSIOS NUOSTATOS**

38. Informacija apie konkursą, jo laimėtojus ir skiriamas lėšas Programų įgyvendinimui skelbiama Savivaldybės tinklapyje www.moletai.lt.

39. Programų Teikėjai informaciją apie stovykloje vykdomą veiklą viešina internetinėje svetainėje ir (ar) žiniasklaidoje.

40. Programų Teikėjai bei vykdytojai teisės aktų nustatyta tvarka atsako už stovykloje dalyvaujančių vaikų saugą, sveikatos priežiūrą, higienos sąlygas ir veiklos organizavimo kokybę.

41. Už Aprašo įgyvendinimo priežiūrą atsako Direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_

Molėtų rajono savivaldybės vaikų stovyklų programų finansavimo tvarkos aprašo

1 priedas

**VAIKŲ STOVYKLŲ PROGRAMOS**

**PARAIŠKA**

|  |  |  |
| --- | --- | --- |
| **1. Programos pavadinimas:** | | |
| **2. Programos teikėjas:** | | |
| 2.1. | Pavadinimas |  |
| 2.2. | Juridinio asmens kodas/ verslo liudijimo ar individualios veiklos pažymėjimo numeris |  |
| 2.3. | Adresas |  |
| 2.4. | Telefono numeris |  |
| 2.5. | El. pašto adresas |  |
| 2.6. | Interneto svetainės adresas |  |
| 2.7. | Pagrindinė veiklos sritis (įrašykite švietimas, sportas, kultūra, turizmas ir pan.) |  |
| **3. Informacija apie programą konkursui teikiančios įstaigos/organizacijos vadovą** | | |
| 3.1. | Vardas ir pavardė |  |
| 3.2. | El. pašto adresas |  |
| 3.3. | Telefono numeris |  |

**4. Informacija apie programą:**

|  |  |  |  |
| --- | --- | --- | --- |
| Stovyklos tipas (reikiamą pabraukti): dieninė, stacionari, turistinė;  Stovyklos pobūdis (reikiamą pabraukti): meninė, sportinė, turistinė, kraštotyrinė, mokslinė, kalbų, konfesinė, karinė, bendro pobūdžio, kt. | | | |
| **Programos vykdymo laikas** (data, nuo-iki)**:** | | | |
| Jei organizuojamos kelios stovyklos pamainos, nurodykite kiekvienos pamainos laiką (nuo-iki): | |  | |
| Programos trukmė (dienų skaičius) | |  | |
| **Programos vykdymo vieta** (įstaiga, adresas) | | | |
| **Trumpas programos pristatymas** (10-20 sakinių) | | | |
| Tikslas, uždaviniai; | | | |
| Aktualumas, naudingumas, siekiami rezultatai, sėkmės kriterijai; | | | |
| Atitikimas prioritetams (pagal Aprašo 26 punktą) | | | |
| **Programos įgyvendinimo sklaida (viešinimas)**  Parašykite, kur bus viešinama informacija apie programą ir jos įgyvendinimą.  (Nurodykite internetinės svetainės adresą). | | | |
| **Programos pristatymas** | | | |
| **Vykdomos priemonės, renginiai** | **Vykdymo laikas** | **Atsakingas vykdytojas** | **Vieta** |
|  |  |  |  |
|  |  |  |  |
|  |  |  |  |
|  |  |  |  |
| **5. Programos dalyviai:** | | | |
| bendras vaikų skaičius: | | |  |
| iš jų, turintys teisę į valstybės paramą; | | |  |
| turintys didelių ir labai didelių specialiųjų ugdymosi poreikių dėl negalios; | | |  |
| Vaikų amžius (nuo–iki) | | |  |
| Stovyklos pamainų skaičius | | |  |
| Vienoje pamainoje dalyvausiančių vaikų skaičius | | |  |
| **6. Programos vykdytojai ir jų atitikimas reikalavimams** | | | |
| Patvirtinu (pabraukti), kad Programą įgyvendina asmenys, turintys teisę dirbti mokytoju (pagal Lietuvos Respublikos švietimo įstatymo 48 straipsnį) | | | |
| bendras Programą įgyvendinančių asmenų skaičius, iš jų: | | |  |
| mokytojai; | | |  |
| pagalbos mokiniui specialistai; | | |  |
| sveikatos priežiūros specialistai; | | |  |
| savanoriai (pridėti tai patvirtinančius dokumentus); | | |  |
| kiti (nurodyti). | | |  |

**7. Sąmata**

|  |  |  |  |  |
| --- | --- | --- | --- | --- |
| Eil.  Nr. | Išlaidų pavadinimas | | Prašoma skirti lėšų suma | Kiti finansavimo šaltiniai |
| 1. | Prekės (nurodykite konkrečiai):  1.1.  1.2. ... | |  |  |
| 2. | Paslaugos (nurodykite konkrečiai):  2.1. maitinimo;  2.2. apgyvendinimo;  2.3. ... | |  |  |
| 3. | Darbo užmokestis (nurodykite konkrečiai): | |  |  |
| 4. | Kitos išlaidos (nurodykite konkrečiai) | |  |  |
| **IŠ VISO:** | | |  |  |
| **Kiti finansavimo šaltiniai** (nurodykite ir pateikite tai patvirtinančius dokumentus, pvz. sprendimas, protokolas, garantinis raštas ar panašaus pobūdžio dokumentas) | | | | |
| **Vienos dienos bendra lėšų suma vienam vaikui:** | | | |  |
| **Numatoma kelialapio kaina (**1 vaiko 1 dienos kaina x programos vykdymo dienų skaičius): | | | |  |
| **Iš viso:** | | | |  |
| **Prie paraiškos pridedama** | |
| Teikėjo registravimo Juridinių asmenų registre pažymėjimo kopija (biudžetinėms įstaigoms pateikti nereikia).  Įstaigos ar organizacijos įstatų ar nuostatų išrašą (šis punktas netaikomas Savivaldybei pavaldžioms įstaigoms), pasirašytą vadovo arba individualios veiklos pažymos ar verslo liudijimo kopiją, jei paraišką teikia laisvasis mokytojas. | | | | | |

Programos teikėjas

Vardas ir pavardė, A. V. parašas

Molėtų rajono savivaldybės vaikų stovyklų programų finansavimo tvarkos aprašo

2 priedas

**PROGRAMOS ATITIKTIES REIKALAVIMAMS VERTINIMO FORMA**

Programos teikėjas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Programos pavadinimas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
| **Eil. Nr.** | **Programos idėjos ir turinio vertinimas** | **Vertinimo kriterijų aprašymas** | **Balai** |
| 1. | **Atitikimas**  **(0–3 balai)** | **Programos atitikimas Aprašo reikalavimams:**  Visiškai atitinka – 3  Iš dalies atitinka – 2  Labiau neatitinka nei atitinka – 1  Neatitinka – 0 |  |
| 2. 2. | **Prioritetai**  **(0–5 balai)** | **Prioritetų atitikimas Aprašo prioritetams**  Atitinka daugiau nei 4 prioritetus – 5  Atitinka 4 prioritetus – 4  Atitinka 3 prioritetus – 3  Atitinka 2 prioritetus – 2  Atitinka 1 prioritetą – 1  Neatitinka – 0 |  |
| 3. | **Programos veiklos**  **(0–3 balai)** | **Programos veiklos plano vertinimas**  Veiklos planuojamos konkrečiai, jos įdomios, orientuotos į vaiko tobulinimą, mokymosi motyvacijos didinimą – 3  Veiklos orientuotos į vaiko tobulinimą, tačiau plane jos pateiktos nepakankamai detaliai – 2  Veiklos planas nekonkretus, neinformatyvus – 1  Veiklos planas nepateiktas – 0 |  |
| 4. | **Siektini rezultatai**  **(0–2 balai)** | **Siekiamų rezultatų, sėkmės kriterijų dermė su tikslais, uždaviniais, planuojama vykdyti veikla**  Taip – 2  Iš dalies – 1  Ne – 0 |  |
| 5. | **Programos dalyvių skaičius**  **(0–4 balai)** | 40 ir daugiau – 4  30–40 – 3  20–30 – 2  10–20 – 1  Iki 12 – 0 |  |
| 6. | **Trukmė**  **(0–2 balai)** | **Programos trukmė**  Atitinka Aprašo **9** punkto reikalavimus – 2  Neatitinka Aprašo **9** punkto reikalavimų – 0 |  |
| 7. | **Programos vykdytojai**  **(0–3 balai)** | Veiklas vykdys asmenys, turintys teisę dirbti mokytoju, ir savanoriai – 3;  Veiklas vykdys asmenys, turintys teisę dirbti mokytoju – 2;  Nurodomas nepakankamas skaičius asmenų, turinčių teisę dirbti mokytojais – 1;  Programos vykdytojai nenurodyti – 0 |  |
| 8. | **Lėšų planavimo racionalumas**  **(0–3 balai)** | **Programos sąmatos analizė**  Sąmata detali, lėšos planuojamos racionaliai – 3  Sąmata nepakankamai detali, lėšų poreikis iš dalies pagrįstas – 2  Sąmata nedetali – 1  Sąmata parengta pažeidžiant Aprašo reikalavimus – 0 |  |
|  |  | **Bendra balų suma** |  |
|  |  |  |  |

**IŠVADA:**

**Rekomendacija dėl programos vykdymo ir lėšų skyrimo** (siūloma skirti suma, finansavimo šaltinis ir pagrindimas)

Savivaldybės/Valstybės biudžeto lėšos (tinkamą pabraukite)

................................................................................................................................................................

................................................................................................................................................................

................................................................................................................................................................

................................................................................................................................................................

|  |  |  |
| --- | --- | --- |
|  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (vertintojo vardas, pavardė) | \_\_\_\_\_\_\_\_\_\_\_\_\_\_\_  (parašas) |
|  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (vertintojo vardas, pavardė) | \_\_\_\_\_\_\_\_\_\_\_\_\_\_\_  (parašas) |
|  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (vertintojo vardas, pavardė) | \_\_\_\_\_\_\_\_\_\_\_\_\_\_\_  (parašas) |

Molėtų rajono savivaldybės vaikų stovyklų programų finansavimo tvarkos aprašo

3 priedas

**PROGRAMOS VEIKLOS ĮGYVENDINIMO ATASKAITA**

**1. Programos teikėjo pavadinimas**

**2. Programos pavadinimas**

**3. Informacija apie programos dalyvius**

|  |  |  |  |  |  |  |
| --- | --- | --- | --- | --- | --- | --- |
| Programos tipas | Programoje dalyvavusių vaikų skaičius | | Vaikų su negalia skaičius | Programose dalyvavusių  suaugusiųjų skaičius | | |
| Pedagogų | Kitų darbuotojų | Savanorių |
| Turinčių teisę į valstybės paramą | Neturinčių teisės į valstybės paramą |
|  |  |  |  |  |  |  |

**4. Informacija apie lėšų panaudojimą**

|  |  |  |  |  |
| --- | --- | --- | --- | --- |
| **Lėšų paskirtis** | Savivaldybės biudžeto lėšos, Eur | Valstybės biudžeto lėšos, Eur | Tėvų (globėjų, rūpintojų) lėšos, Eur | Kt. lėšos |
| 1. Lėšos vaikų maitinimui |  |  |  |  |
| 2. Lėšos už apgyvendinimo paslaugas |  |  |  |  |
| 3. Lėšos už pavežėjimo paslaugas (ar išlaidas kurui) |  |  |  |  |
| 4. Lėšos darbo užmokesčiui |  |  |  |  |
| 5. Kitos išlaidos |  |  |  |  |
| **Iš viso panaudota, Eur:** |  |  |  |  |

**5. Kelti tikslai ir pasiekti rezultatai, ugdytinių įgytos kompetencijos:**

5.1. keltas tikslas ir jo pasiekimas .............................;

5.2. naudoti veiklos metodai .....................................;

5.3. aprašykite pagrindines veiklas, kurias įgyvendinote, ugdytos/ įgyvendintos kompetencijos (10-15 eilučių);

5.4. ugdytos/ įgytos kompetencijos.

**6. Programos įgyvendinimo įsivertinamas (kiekvieną poziciją įvertinkite 10 balų sistemoje).**

**6.1. Programos koordinatoriaus ir programą įgyvendinusių pedagogų vertinimas:**

6.1.1. keltų tikslų pasiekimas ........... balai;

6.1.2. veiklos efektyvumas ir naudingumas mokiniams ......... balai;

6.1.3. siūlymai, pageidavimai, pastebėjimai......

**7. Programos viešinimas**. Pateikite nuorodą, kur **viešinate informaciją** apie programos įgyvendinimą; nuotraukos, straipsnis ar pan.

Programos teikėjas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

(vardas, pavardė, pareigos) (parašas)

Data \_\_\_\_\_\_\_\_\_\_\_\_\_\_